ລົດໄຟໃຕ້ດິນ ໃນນະຄອນຫຼວງ ອິນເດຍ ເລີ້ມເປີດບໍລິການຄືນແລ້ວ
ັັັລົດໄຟໃຕ້ດິນນີວແດນລີ ເປັນລະບົບລົດໄຟໃຕ້ດິນທີ່ໃຫຍ່ທີ່ສຸດຂອງ ອິນເດຍ, ທີ່ໄດ້ປິດໃນເດືອນມີນາທີ່ຜ່ານມາ ຍ້ອນການລະບາດໄວຣັສໂຄໂຮນາ ບັດນີ້ໄດເເລີ້ມເປີດຄືນໃໝ່ແລ້ວໃນວັນຈັນມື້ນີ້.
ລະບົບລົດໄຟໃຕ້ດິນໃນນະຄອນຫຼວງຂອງ ອິນເດຍ ໄດ້ເລີ້ມຂັ້ນຕອນທຳອິດ ຂອງການ ເປີດການບໍລິການຄືນ ໃນວັນຈັນມື້ນີ້ ໂດຍມີແຕ່ສາຍສີເຫຼືອງຖືກເປີດ ໃຊ້ບໍລິການໃນນະ ຄອນຫຼວງນັ້ນ ສຳລັບດຽວນີ້, ລົດໄຟຈະແລ່ນເປັນເວລາ 4 ຊົ່ວໂມງໃນຕອນເຊົ້າ ແລະ ສີ່ຊົ່ວໃນຕອນແລງ ລົດໄຟໃຕ້ດິນນີວແດນລີ ເປັນລະບົບລົດໄຟໃຕ້ດິນທີ່ໃຫຍ່ທີ່ສຸດຂອງ ອິນເດຍ, ທີ່ໄດ້ປິດ ໃນເດືອນມີນາທີ່ຜ່ານມາ, ເຊັ່ນດຽວກັບລົດໄຟໃຕ້ດິນອື່ນໆຢູ່ທົ່ວປະເທດ ເວລາປະເທດ ໄດ້ທຳການກັກບໍລິເວນ ເພື່ອຫຼຸດຜ່ອນການແຜ່ລະບາດ ໄວຣັສໂຄໂຣນາ ຄວາມພະຍາຍາມດັ່ງກ່າວ ເຖິງຢ່າງໃດກໍດີ ບໍ່ໄດ້ພິສູດໃຫ້ເຫັນຜົນສຳເລັດດັ່ງທີ່ ພວກເຈົ້າ ໜ້າທີ່ຢາກໃຫ້ເປັນ ມີພຽງ ສະຫະລັດ ເທົ່ານັ້ນທີ່ມີກໍລະນີຄົນຕິດໂຄວິດ ຫຼາຍກວ່າ ອິນເດຍ, ເຊິ່ງປະເທດໃນເອເຊຍໃຕ້ນັ້ນມີຫຼາຍກວ່າ 4 ລ້ານ 2 ກໍລະນີ ບັນດາຜູ້ໂດຍສານຕ້ອງໄດ້ທຳການວັດແທກຫາອຸນຫະພູມຮ່າງກາຍ ເວລາທີ່ຈະເຂົ້າໄປໃນ ສະຖານນີລົດໄຟໃຕ້ດິນຕ່າງໆຂອງ ນີວແດນລີ ພວກນັກເດີນທາງຕ້ອງໄດ້ ໃສ່ໜ້າກາກ ແລະ ຢືນຢູ່ຫ່າງກັນໃນສະຖານີ ແລະ ຢູ່ໃນລົດໄຟ ພວກເຈົ້າໜ້າທີ່ຮັກສາຄວາມປອດໄພໄດ້ຖືກສົ່ງໄປສະຖານີຕ່າງໆ ເພື່ອຮັບປະກັນການ ປະຕິບັດຕາມກົດລະບຽບ ຜູ້ໂດຍສານຕ້ອງໃຊ້ບັດສະຫຼາດໃນການເດີນທາງ ໃນຂະນະທີ່ເງິນຫຼຽນ ແລະເງິນສົດຈະ ບໍ່ຖືກອະນຸຍາດໃຫ້ໃຊ້ໃນການຈ່າຍ ພວກເຈົ້າໜ້າທີ່ກ່າວວ່າ ສະຖານີຕ່າງໆຖືກຂ້າເຊື້ອທຸກໆສີ່ຊົ່ວໂມງ